Vorteslanger har ikke giftig bitt, og føden består utelukkende av fisk. Byttet fanges enten med munnen, eller ved at vorteslangen slynger seg rundt det. Den løse huden fungerer som en bæreflate når de svømmer, og liten vorteslange har også en flattrykt hale for å svømme med. Vorteslangene føder levende unger, og har 2–32 unger i kullet. Liten vorteslange lever i elvemunninger og saltvann, mens de to andre artene er knyttet til ferskvann.